આવા તો કંઈકેટલાય લોકોનાં ઇમોશન્સને એક્સપ્રેસ કર્યો છે પ્રભાદેવીમાં રહેતી ૨૩ વર્ષની કરિશ્મા મહેતાએ. અઢી વર્ષ પહેલાં ફેસબુક પર તેણે ‘હ્યુમન્સ ઑફ ‘બૉમ્બે’ નામનું પેજ શરૂ કર્યું હતું જેમાં રોજેરોજ સામાન્ય વ્યક્તિના જીવનની અસામાન્ય વાતો વ્યક્ત કરવાનું શરૂ કર્યું. રસ્તે ચાલતા રાહદારીઓને રોકીને તેમને શૅરિંગ માટે કન્વિન્સ કરવાના, તેમની પાસેથી તેમના જીવનની અનોખી વાર્તા જાણવાની અને તેમનો ફોટો ક્લિક કરવાનો તથા એ ફેસબુક પર લાખો લોકો સુધી પહોંચાડવાનું. જેની સ્ટોરી હોય તેનું નામ આખી વાતમાં ક્યાંય ન હોય. અત્યાર સુધીમાં આવી ૧૦૦૦થી વધુ રિયલ લાઇફ સ્ટોરી તેણે ફેસબુક પર પોસ્ટ કરી છે અને ૬ લાખથી વધુ લોકો તેના પેજ પર વિઝિટ કરી ચૂક્યા છે.